作者：张榘
词牌/韵律：安庆摸・摸鱼儿

paragraphs: 渺长江、浩无今古，悠悠经几流景。
桥家松竹知何在，寂历丹枫如锦。
行阵整。
想斗舰连艘，谈笑烟灰冷。
寒光万顷。
算只有当年，暮天霜月，惨澹照山影。
元戎队，画角梅花缓引。
楼船飞渡波稳。
中流击楫酬初志，此去君王高枕。
应暗省。
使万里尘清，谁逊周公瑾。
勋名不泯。
看阳蛰潜开，老龙挟雨，渊睡为民醒。